

LIETUVOS RESPUBLIKOS ŠVIETIMO IR MOKSLO MINISTRAS

ĮSAKYMAS

|  |
| --- |
| **DĖL ŠVIETIMO IR MOKSLO MINISTRO 2017 M. BALANDŽIO 3 D. ĮSAKYMO NR.** **V-233 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 9 PRIORITETO „VISUOMENĖS ŠVIETIMAS IR ŽMOGIŠKŲJŲ IŠTEKLIŲ POTENCIALO DIDINIMAS“ 09.2.1-ESFA-K-728 PRIEMONĖS „IKIMOKYKLINIO IR BENDROJO UGDYMO MOKYKLŲ VEIKLOS TOBULINIMAS“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ pakeitimo**  |

|  |  |
| --- | --- |
| 2017 m. d. | Nr. V- |
| Vilnius |

Vadovaudamasi Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

 p a k e i č i u 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-K-728 priemonės „Ikimokyklinio ir bendrojo ugdymo mokyklų veiklos tobulinimas“ projektų finansavimo sąlygų aprašą Nr.1, patvirtintą Lietuvos Respublikos švietimo ir mokslo ministro 2017 m. balandžio 3 d. įsakymu Nr. V-233 „Dėl 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-K-728 priemonės „Ikimokyklinio ir bendrojo ugdymo mokyklų veiklos tobulinimas“ projektų finansavimo sąlygų aprašo Nr. 1 patvirtinimo“:

1. Pakeičiu 11 punktą ir jį išdėstau taip:

„11. Apraše veiklą tobulinanti (tobulėjanti) mokykla yra suprantama kaip mokykla, kurios mokinių pasiekimų rezultatus projektu ketinama pagerinti. Mokykla gali rinktis pagerinti vienos klasės ir vienos ugdymo srities (dalyko) mokinių pasiekimų rezultatus. Baigtinis sąrašas pateiktas 4 priede.“

1. Pakeičiu 20.1 papunktį ir jį išdėstau taip:

„20.1. 2017 m. I ketvirtį (toliau - pirmasis kvietimas teikti paraiškas). Pagal pirmąjį kvietimą teikti paraiškas numatoma skirti iki 4 981 464, 00 eurų (keturių milijonų devynių šimtų aštuoniasdešimt vieno tūkstančio keturių šimtų šešiasdešimt keturių eurų 00 ct), iš kurių:

|  |  |
| --- | --- |
| **Veikla** | **Lėšos Eur** |
| Aprašo 19.1 papunktyje nurodyta veikla | 2 027 340, 00 |
| Aprašo 19.2 papunktyje nurodyta veikla | 926 784, 00  |
| Aprašo 19.3 papunktyje nurodyta veikla | 2 027 340, 00 |

 “

1. Pakeičiu 20.2 papunktį ir jį išdėstau taip:

„20.2. 2019 m. III ketvirtį (toliau - antrasis kvietimas teikti paraiškas). Pagal antrąjį kvietimą teikti paraiškas numatoma skirti iki 2 896 200,00 eurų (dviejų milijonų aštuonių šimtų devyniasdešimt šešių tūkstančių dviejų šimtų eurų 00 ct), iš kurių:

|  |  |
| --- | --- |
| **Veikla** | **Lėšos Eur** |
| Aprašo 19.1 papunktyje nurodyta veikla | 1 448 100, 00 |
| Aprašo 19.2 papunktyje nurodyta veikla | 0  |
| Aprašo 19.3 papunktyje nurodyta veikla | 1 448 100, 00 |

 “

1. Pakeičiu 23 punktą ir jį išdėstau taip:

„23. Pagal Aprašo 19 punkte remiamas veiklas galimi pareiškėjai yra savivaldybių administracijos, mokyklos, vykdančios bendrojo ugdymo programas. Privalomi partneriai – ne mažiau kaip 1 mokykla, vykdanti bendrojo ugdymo programas (veiklą tobulinanti mokykla). Galimi partneriai yra Lietuvoje registruoti ir veikiantys švietimo srityje viešieji juridiniai asmenys.“

1. Pakeičiu 24 punktą ir jį išdėstau taip:

„24. Jeigu pareiškėjas yra bendrojo ugdymo programas vykdanti mokykla, ji gali teikti tik vieną paraišką vienai iš Aprašo 19 punkte numatytų remiamų veiklų. Jeigu pareiškėjas yra savivaldybės administracija, ji gali teikti kelias paraiškas atskiroms remiamoms veikloms.“

1. Papildau Aprašą 311 papunkčiu:

„311. Projektai pagal naudos ir kokybės vertinimo metu surinktus balus suranguojami atskirai kiekvienai Aprašo 19 punkte nurodytai veiklai ir finansavimas skiriamas atsižvelgiant į Aprašo 20 punkte kiekvienai veiklai numatytą skirti lėšų sumą.“

1. Pakeičiu 39 punktą ir jį išdėstau taip:

„39. Projekto parengtumui taikomas šis reikalavimas: projektai, teikiami pagal Aprašo 19 punkte numatomas finansuojamas veiklas, privalo turėti dalyvaujančių projekte mokyklų naujausius, bet ne senesnius kaip 3 metų mokinių pasiekimų išorinio vertinimo duomenis tos klasės ir tos ugdymo srities (dalyko), kurių pasiekimus sieks pagerinti.“

1. Pakeičiu 46 punktą ir jį išdėstau taip:

„46. Duomenis ir informaciją, susijusią su *de minimis* pagalbos reikalavimų įgyvendinimu, pareiškėjas (projekto vykdytojas) teikia Įgyvendinančiajai institucijai Aprašo 69, 88 punktuose ir projekto sutartyje nustatyta tvarka”.

1. Pakeičiu 49 punktą ir jį išdėstau taip:

 „49. Jeigu projektui skiriamo finansavimo lėšų suma neviršija 50 000, 00 Eur (penkiasdešimt tūkstančių eurų 00 ct), visos projekto išlaidos turi būti apmokamos supaprastintai, išskyrus atvejus, kai įgyvendinant projektą teikiama valstybės pagalba, išskyrus *de minimis* pagalbą, kuri teikiama pagal Aprašą. Reikalavimas netaikomas jei projekto veiklos išlaidos patiriamos išimtinai vykdant pirkimus. Fiksuotąją projekto išlaidų sumą nustato įgyvendinančioji institucija projekto tinkamumo finansuoti vertinimo metu remdamasi pareiškėjo pateiktais duomenimis, kurie gali būti patikrinami. Projekto sutartyje nustatyto dydžio fiksuotoji projekto išlaidų suma apmokama, jei projekto vykdytojas pateikia projekto sutartyje nurodytus projekto veiklų įvykdymo įrodymo dokumentus.”

1. Pakeičiu 53 punkto lentelės 6 ir 7 eilutes ir jas išdėstau taip:

„

|  |  |  |
| --- | --- | --- |
| 6.  | Informavimas apie projektą | Netinkama finansuoti |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Tinkamomis finansuoti laikomos įrangos, įrenginių ir kito turto įsigijimo (nuomos, nusidėvėjimo), projektui vykdyti reikalingų prekių ir paslaugų įsigijimo, kelionių, komandiruočių, informavimo apie projektą pagal Projektų taisyklių 37 skirsnio 450.1, 450.2 ir 450.6 papunkčius, darbo užmokesčio (pvz., projektą administruojančio personalo) ir kitos projektui įgyvendinti reikalingos išlaidos, atitinkančios Rekomendacijose dėl projektų išlaidų atitikties nustatytus reikalavimus. Šios išlaidos apmokamos taikant fiksuotąją projekto išlaidų normą pagal Projekto taisyklių 433.3 papunktį, t. y. fiksuotoji norma sudaro 40 procentų projektą vykdančio personalo išlaidų (40 proc. nuo 5 kategorijos išlaidų sumos) ir taikoma daliai tinkamų finansuoti projekto išlaidų (įskaitant netiesiogines išlaidas) apmokėti. |

 “

1. Pakeičiu 60 punktą ir jį išdėstau taip:

„60. Pareiškėjas pildo paraišką ir kartu su Aprašo 64 punkte nurodytais priedais iki kvietimo teikti paraiškas skelbime nustatyto termino paskutinės dienos teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – Įgyvendinančiajai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių 12 skirsnyje nustatyta tvarka.”

1. Pakeičiu 64.1 papunktį ir jį išdėstau taip:

„64.1. partnerio (-ių) deklaraciją (-as) (Partnerio deklaracijos forma integruota į pildomą paraiškos formą);“

1. Pakeičiu punktą ir jį išdėstau taip:

„64.4. dokumentą (išrašą iš Nacionalinio egzaminų centro ataskaitos) apie kiekvienos projekte dalyvaujančios mokyklos naujausius, bet ne senesnius kaip 3 metų atitinkamų mokinių pasiekimų išorinio vertinimo duomenis tos klasės ir tos ugdymo srities (dalyko), kurių pasiekimus planuoja gerinti projekto metu;”

1. Pakeičiu 2 priedą (pridedama).
2. Pakeičiu 4 priedą (pridedama).

|  |  |
| --- | --- |
| Švietimo ir mokslo ministrė  |  Jurgita Petrauskienė |

SUDERINTA

Viešosios įstaigos Europos socialinio

fondo agentūros

2017 m. birželio 6 d. raštu Nr. SB-2017-00425